Khamica Bingham

Khamica Bingham (født 15. juni 1994 i Brampton i Ontario) er en canadisk sprintløpsprinter. Hun har personlig rekord på 11,13 på 100 meter, satt i 2015, og har bronse på 4 × 100 meter fra Panamerikanske leker 2015.
Før hun begynte med friidrett drev hun med turn på nasjonalt nivå, men dette ble for dyrt for foreldrene, derfor byttet hun idrett til friidrett.


== Idrettskarriere ==
2011Bingham deltok ved ungdoms-VM i friidrett 2011, der Canada fikk bronse på 4 x 100 meter. Individuelt deltok hun også på 100 meter, der hun kom på 5.-plass med 11,71 sekunder. Hun deltok også på 100 meter individuelt, og kom på 5.-plass i finalen, med tiden 11,71. Jennifer Madu vant dette mesterskapet, med tiden 11,57. 

2012Ved junior-VM i friidrett 2012 i Barcelona deltok hun igjen både på 100 meter og 4 x 100 meter. På stafetten ble Canada diskvalifisert i innledningsheatet, mens på 100 meter satte hun personlig rekord med 11,46 sekunder, og kom på 4.-plass bare ett hundredels sekund bak brasilianske Tamiris de Liz som vant bronsen.
2013Canada kom på 2.-plass på 4 x 100 meter stafett ved det panamerikanske juniormesterskapet i friidrett 2013. Bingham løp her sammen med Deshaunda Morrison, Amelia Brohman og Nicole Setterington, og de løp på 46,13 sekunder. Hun deltok også på 100 meter, der hun løp inn til 6.-plass. Canada deltok også ved det åpne Leewardøyenemesterskapet for juniorer i 2013, der de vant 4 x 100 meter stafett. Hun nådde semifinalen på 100 meter ved Sommeruniversiaden 2013, men tiden hennes der på 11,78 var 12. beste tid, og holdt ikke til en plass i finalen.
2014Bingham deltok på 4 x 100 meter ved IAAF World Relays 2014, som var første gang IAAF World Relays ble arrangert. Canada løp på 43,69 i innledningsheatet, og gikk ikke videre til A-finalen, men måtte løpe i B-finalen, som de vant. Ved Samveldelekene 2014 nådde hun finalen på 100 meter, og løp på 11,37 som holdt til en 7.-plass. På 4 x 100 meter stafett kom Canada på 4.-plass, 23 hundredeler bak England.
2015Ved de panamerikanske leker 2015 i Toronto fikk Canada bronse på 4 x 100 meter, der Bingham løp sammen med Crystal Emmanuel, Kimberly Hyacinthe og Jellisa Westney. Hun satte personlig rekord på 100 meter i finalen, med tiden 11,13, og løp inn til 6.-plass. Hun deltok igjen ved IAAF World Relays 2015, der canada satte ny nasjonal rekord på 4 x 100 meter - først i innledningsheatet med 42,94, deretter i finalen der de løp på 42,85. 
Hun deltok både på 100 og 200 meter ved VM i friidrett 2015 i Beijing. På 100 meter kom hun på 26.-plass i innledningsheatet, og gikk ikke videre til semifinalen, og på 200 meter ble hun slått ut i semifinalen, med 17. beste tid på 23,02 sekunder.

2021Hun representerte landet sitt under Sommer-OL 2020 i Tokyo på 100 meter der hun ble utslått i semifinalen.


== Referanser ==


== Eksterne lenker ==
(en) Khamica Bingham – Olympics.com 
(en) Khamica Bingham – Olympic.org 
(en) Khamica Bingham – Olympedia 
(en) Khamica Bingham – Sports-Reference (OL-resultater – arkivert) 
(en) Khamica Bingham – Canadian Olympic Committee 
(en) Khamica Bingham – Commonwealth Games Federation 
(en) Khamica Bingham – World Athletics 
(en) Khamica Bingham – Diamond League 
(en) Profil hos Canadian Olympic Committee
(en) Profil hos All-Athletics Arkivert 4. mars 2016 hos Wayback Machine.